सिसिलीया मंडुकाने नुकताच आपला पगार वाढवला आहे.

सिसिलीयाने नुकतीच स्वतःला 7000 पाऊंडांची वार्षिक पगारवाढ दिली आणि स्वतःचा वार्षिक पगार 37,000 पाऊंड केला. 

"ही पगारवाढ घेण्याआधी माझ्या मनात अनेक शंका होत्या," तिने बीबीसीशी बोलताना सांगितलं. 

"मी अनेक लोकांशी याबाबतीत बोलले. मला कल्पना होती की माझ्या कामाचं स्वरूप बदललं आहे. मला हेही माहीत होतं की मी माझ्या टारगेटच्या पलीकडे जाऊन अनेक गोष्टी साध्य केल्या होत्या."

ती पुढे सांगते, मला माहितेय की तार्किकदृष्ट्या विचार केला या पगारवाढीसाठी मी पात्र होते. पण माझ्या मनात अनेक शंका होत्या, मी स्वतःवरही शंका घेत होते. बरं, जास्त पगारवाढ घेतली असती तर मी हावरी ठरले असते, कारण आपल्याला शिकवलं जातं ना, ठेविले अनंते तैसेची राहावे, चित्ती असु द्यावे समाधान. 

पण जेव्हा मी माझ्या सहकाऱ्यांशी याबाबत बोलले, त्यांच्याकडे सल्ला मागितला तेव्हा त्यांनी सांगितलं की या पगारवाढीसाठी मी नक्कीच पात्र आहे, आणि ती मला मिळालीच पाहिजे, असं तिने बीबीसीला सांगितलं. 

सिसिलीयाची कंपनी ग्रँट ट्री युकेमधल्या व्यवसायांना सरकारी निधी मिळवून देण्यासाठी मदत करते. त्या कंप... आणखी 4000 वर्णांसाठी लेख सुरू ठेवा:
नीत करणारे सगळे 45 कर्मचारी आपला पगार स्वतः ठरवतात आणि त्याचा आढावाही त्यांना हवा तेव्हा घेऊ शकतात. 

स्वतःचा पगार स्वतः ठरवण्याची मुभा हे काही कंपन्यांमधलं नवी पद्धत आहे, खासकरून त्या कंपन्या ज्या नव्या, तरूण आणि क्रिएटिव्ह लोकांना आपल्याकडे आकर्षित करू इच्छितात. 

कोणीच नाही म्हणत नाही 

स्वतःची पगारवाढ स्वतःच ठरवायची ही प्रोसेस कंपनीनुसार वेगळी आहे, ग्रँट ट्री कंपनीत कर्मचारी आधी सारख्याच कामासाठी इतर कंपनीत काम करणाऱ्या कर्मचाऱ्यांना किती पगार दिला जातो याची माहिती घेतात. स्पष्टच सांगायचं झालं तर ते सोडून गेले तर पुन्हा कर्मचारी भरती करायला कंपनीला किती खर्च येईल हे पाहातात. 

मग कंपनी आपल्याला जास्तीत जास्त किती पगार देऊ शकते, तसंच आपण इथे आल्यापासून आपल्यात किती बदल झाला, आपल्या कामात किती प्रगती झाली याचा आढावा घेतात. 

"या सगळ्यावर आधारित तुम्हाला एक प्रपोजल बनवावं लागतं ज्याचा आढावा तुमचे सहकारी घेतात," सिसिलीया सांगते. 

"हे महत्त्वाचं आहे, कारण तुमचे सहकारी तुमच्या पगारवाढीच्या प्रपोजलला हो किंवा नाही म्हणण्यासाठी नसतात तर ते तुम्हाला प्रश्न विचारण्यासाठी आणि फीडबॅक देण्यासाठी असतात."

सहकाऱ्यांच्या फीडबॅकनंतर कर्मचारी आपल्या पगारवाढीची रक्कम निश्चित करतात. 

ग्रँट ट्रीमधले कर्मचारी आपल्या सहकाऱ्यांना त्यांच्या कामाविषयी फिडबॅक देतात.

"यातली सगळ्यांत महत्त्वाची गोष्ट म्हणजे एकदा पगारवाढीची रक्कम निश्चित झाली की त्या पगारवाढीसाठी तुम्ही पात्र आहात यासाठी वेगळं काही सिद्ध करून दाखवावं लागत नाही," ती सांगते. 

याचा फायदा फक्त कर्मचाऱ्यांना? 

सिसिलिआ सांगते की ग्रँट ट्रीच्या दोन कर्मचाऱ्यांनी त्यांच्या जबाबदाऱ्या बदलल्यानंतर स्वतःहून आपला पगार कमी केला. 'तुमचा पगार तुम्हीच ठरवा' अशी मुभा देणाऱ्या बहुतांश कंपन्यांमध्ये कर्मचाऱ्यांवर काही ना काही स्परूपाची बंधनं आहेतच. मग त्यात सहकाऱ्यांनी तुमच्या पगारवाढीचा आढावा घेणं असो किंवा एकूण किती पगार असावा यावर असणारी मर्यादा. 

मनुष्यबळाच्या क्षेत्रात काम करणाऱ्या CIPD या कंपनीने बीबीसीला सांगितलं की अशा प्रकारे काम केलं तर कर्मचाऱ्यांच्या पगारात पारदर्शकता येते. 

पण या योजनेची काळजीपूर्वक अंमलबजावणी झाली नाही तर त्याचा फटका बसू शकतो असंही त्यांनी सांगितलं. याचं उदाहरण देताना या कंपनीचे अधिकारी म्हणतात की हव्या तेवढ्या सुट्टया घ्या अशी योजना जेव्हा राबवली...